CELEX: 62008TN0140
Language: el
Date: 2008-04-14 00:00:00
Title: Υπόθεση T-140/08: Προσφυγή της 14ης Απριλίου 2008 — Ferrero SpA κατά ΓΕΕΑ — Tirol Milch (TiMi KINDERJOGHURT)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/35
            
         Προσφυγή της 14ης Απριλίου 2008 — Ferrero SpA κατά ΓΕΕΑ — Tirol Milch (TiMi KINDERJOGHURT)
   (Υπόθεση T-140/08)
   (2008/C 142/63)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Ferrero SpA (Alba, Ιταλία) (εκπρόσωποι: C. Gielen, avocat, και F. Jacobacci, avocat)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Tirol Milch rGmbH (Innsbruck, Αυστρία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρωθεί η απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Ιανουαρίου 2008 στην υπόθεση R 682/2007-2· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: λεκτικό σήμα αποτελούμενο από τις λέξεις «TiMi KINDERJOGHURT» για προϊόντα της κλάσεως 29 — αίτηση καταχωρίσεως με αριθμό 792 978.
   
      Δικαιούχος του κοινοτικού σήματος: Tirol Milch reg. Ges. mbH.
   
      Αιτούσα την ακύρωση του κοινοτικού σήματος: Η προσφεύγουσα.
   
      Απόφαση του τμήματος ακυρώσεως: Ακύρωση του προσβαλλόμενου σήματος.
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως και απόρριψη της αιτήσεως ακυρώσεως.
   
      Λόγοι ακυρώσεως: Το δεύτερο τμήμα προσφυγών έσφαλλε κρίνοντας ότι οι προηγούμενες οριστικές αποφάσεις μεταξύ των ίδιων διαδίκων και όσον αφορά το ίδιο σήμα είναι δεσμευτικές στο πλαίσιο της μεταγενέστερης προσφυγής ακυρώσεως ενώπιον του τμήματος ακυρώσεως και του τμήματος προσφυγών· παράβαση του άρθρου 8, παράγραφος 1, στοιχείο β', και του άρθρου 8, παράγραφος 5, του κανονισμού 40/94 του Συμβουλίου δεδομένου ότι το προσβαλλόμενο σήμα είναι όμοιο με προηγούμενο σήμα.